《田元长和烟字韵诗见寄复用前韵》
宋代·张侃

几年无梦到凌烟，身似春蚕已再眠。寡合荆人和白雪，独醒蜀道上青天。

渔樵好去任争席，富贵傥来羞执鞭。见说高真足官府，不妨长作地行仙。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。